de it es en en ceb cy es hbs_lat su ckb de cy cy fr cy cy cy cy es fr en cy cy cy cy cy cy fr cy cy cy cy cy cy cy cy cy jbo cy cy jbo cy cy cy cy cy cy cy cy cy cy cy cy cy cy cy cy cy cy cy cy cy cy cy ca
Ymweld ag Archifdy Ceredigion - Archifdy Ceredigion - Ceredigion Archives
E N G L I S H
Datganiad o Genhadaeth a Pholisiau
Estynnir croeso cynnes i bawb sy'n ymweld ag Archifdy Ceredigion. Beth bynnag yw eich diddordebau a'ch meysydd astudio - boed hynny'n hanes teuluol, hanes lleol, prosiectau addysgol, hen rifau cofrestru ceir a llawer o bynciau eraill - dewch i weld sut y gallwn ni eich helpu.
Gall staff yr Archifdy gynnig trywydd ymchwil priodol i chi, a'ch cynghori sut i ddefnyddio'r dogfennau.
Nid oes angen tocyn darllenwr i ddefnyddio Archifdy Ceredigion ond 'rydym yn aelod o gynllun tocynnau darllenwyr CARN (sef County Archives Research Network). Os oes gennych gerdyn CARN eisoes, dewch ag e gyda chi. Os nad oes, gallwn ddarparu un yn rhad ac am ddim. Dylech ddod â dau ddull adnabod gyda chi (rhaid i un ohonynt gynnwys eich cyfeiriad cartref).
Mae'r tocyn CARN yn caniatâu mynediad i bob archifdy sy'n rhan o'r cynllun, heb angen pellach i brofi pwy ydych chi. Gallwch ddarllen rhagor o fanylion am y cynllun yn y fan yma.
Yr Oriau Agor newydd. Mae'r oriau agor wedi newid. Rydym ni ar agor yn hwyr (tan 6 pm) ar ddydd Iau, ac ar ddydd Llun rydym ni ar agor tan 5 pm.
Dydd Llun 10yb - 5yh
Dydd Mawrth 10yb - 5yp
Dydd Mercher 10yb - 5yp
Dydd Iau 10yb - 6yp
Dydd Gwener 10yb - 4yp
(Ar gau ar Wyliau Banc a Gwyliau'r Cyngor. Os ydych yn teithio o bell, cysylltwch â ni cyn cychwyn i wneud yn siwr ein bod ar agor.)
Lleolir yr Archifdy yn hen Neuadd y Dref Aberystwyth, tua deng munud o orsafoedd y trenau a'r bysiau. Gallwch barcio am ddim ar strydoedd y dref ac ar lan y môr, ond cofiwch fod Aberystwyth yn lle prysur iawn yn nhymor y gwyliau. Hefyd, mae yna sawl maes parcio talu-ac-arddangos yn y dref.
(Map Arolwg Ordnans o 1905 yw'r un uchod; mae hwn yn rhoi gwybodaeth fwy diweddar)
Mae modd i bobl mewn cadeiriau olwyn gael mynediad i'r Archifdy.
Ni chaniateir bwyta ac yfed yn yr Ystafell Ymchwil. Pan ddaw amser cinio (neu pan fyddwch yn ysu am baned o goffi), ewch am dro byr i ganol y dref. Mae Aberystwyth yn llawn o gaffis a bwytai. Rydych yn siwr o ddod ar draws rhywle sy'n plesio!
Yn yr Ystafell Ymchwil
• Ni chaniateir bwyd na diod (yn cynnwys melysion/fferins) yn yr Ystafell Ymchwil
• Dylech ddiffodd tôn-ganu eich ffôn symudol pan fyddwch yn defnyddio'r Archifdy
• Ni ddylid gosod bagiau ar y byrddau yn yr Ystafell Ymchwil
• Dim ond gyda chaniatâd yr Archifydd y gellir llungopïo neu sganio
• Dim ond gyda chaniatâd yr Archifydd y gellir tynnu ffotograffau
• Dylai plant a'u rhieni barchu'r awyrgylch tawel yn yr Ystafell Ymchwil
Mae'r rhan fwyaf o'r dogfennau'n unigryw, ac mae rhai ohonynt yn fregus. Rhaid eu trafod â gofal mawr
• Gwnewch yn siwr bod eich dwylo'n lân
• Trowch y tudalennau'n ofalus (a pheidiwch byth â llyfu'ch bysedd i helpu'r broses, os gwelwch yn dda!)
• Ni ddylid pwyso ar ddogfennau, na'u cyffwrdd yn ddiangen
• Peidiwch â gorffwys eich pad ysgrifennu eich hun ar y ddogfen
• Defnyddiwch bensil bob amser, nid pen ysgrifennu
• Defnyddiwch astell lyfrau ar gyfer cyfrolau wedi'u rhwymo
• Ni chaniateir i unrhyw un gael mynediad at fwy na phedair dogfen ar y tro
Os hoffech help wrth ddefnyddio dogfen, gofynnwch i un o'r staff.
Llefydd i aros yn lleol
Os oes angen i chi aros dros nos, gall y Swyddfa Dwristiaeth yn Aberystwyth roi manylion am westai lleol i chi.
Archifdy Ceredigion - 40 mlynedd o ddiogelu'r gorffennol er lles y dyfodol - ac yn dal ati
© Oni ddywedir yn wahanol, Cyngor Sir Ceredigion sydd berchen yr hawlfraint ar yr holl ddefnyddiau gwreiddiol welir ar y safle hwn
Datblygwyd y wefan gan Technoleg Taliesin Cyf.